Branderkant 7 | Margate Self Catering Accommodation
← Stafford Place 6
Rock-A-Way 9 →
Get 15% off (minimum 2 night stay). Valid from 1 Aug 2019 until 30 Nov 2019.
Dit is baie veilig vir mens se gesin. Mens het ‘n baie lekker see view. Van mens se kar hoef mens nie oor te stres nie, baie veilig, het sy eie garage parking. Die plekkie was baie mooi binne, als wat mens nodig het en meer, baie naby aan die strand, baie naby aan al die lekker eetplekke wat loopafstand is as jy lekker vakansie wil hou met gesin of vriende wat baie veilig is, sal ek definitely Branderkant 7 aanbeveel.
Branderkant is die perfekte kompleks by die see! Jy is naby aan Margate en Ramsgate en jy het die gerieflikheid van ‘n privaat strand op jou voorstoep. Perfek vir mense wat nie mal is oor besige strande nie! Trappe is nie ideaal vir ‘n 1 jarige nie, tensy jy jou eie safety gate saamvat soos ons het. Eienaar is baie vriendelik en hulpvaardig! Ek sal die plek vir enige iemand aanbeveel!
Die woonstel is baie gerieflik met alles wat mens nodig het vir ‘n vakansie en naby die strand. Die eienaar is baie behulpsaam en reageer baie vinnig op boodskappe. Sal definitief weer daar gaan vakansie hou.
Marc, die eienaar is baie behulpsaam. Ligging van die woonstel is puik. Privaat strand was ‘n 100% bonus. Rustig en stil. Die lekkerste was die stap strand toe deur ‘n privaat hekkie. Die uitsig oor die strand puik – woonstel het alles in wat nodig is. Ek sou definitief weer daar oorslaap. Dankie Marc.
Branderkant7 was ‘n baie lekker ondervinding gewees. Die blyplek het alles wat mens kan aan dink of sou miskien nodig het. Marc die eienaar het aan alles gedink! Daar is ook baie lekker restaurante stapafstand vanaf die woonplek. Die privaat strand was ook skoon wat ‘n groot pluspunt was. Die slaapkamers het ook ‘n baie mooi uitsig oor die see! Ons sal definitief weer hier kom bly.
As Branderkant 7 ‘n persoon was, sou jy dit aan jou ouers wou voorstel. Ons het ongelooflik lekker gebly, die eenheid is skoon en netjies en mens voel sommer tuis.
Wat jy sien is presies wat jy kry. Lekker blyplek met ‘n mooi uitsig vanuit die kamers. Eie ingang na strand wat gerieflik is. Marc was baie behulpsaam en vriendelik met enige vrae en terugvoer vanaf ons kant. Ons eenheid was elke dag skoongemaak en skottelgoed was teen ‘n klein fooi elke dag ook gewas. Die dassies was ook amper elke dag daar. Sal Branderkant 7 definitief aanbeveel vir enige iemand en sal belsis weer daar tuisgaan.
Ons het regtig baie lekker gebly. Klein foutjies, maar niks waarmee jy nie kan saamleef nie. Die strand is lekker naby en ek sal baie graag weer daar bly. Skoonmaker was aan diens en baie vriendelik. Marc was baie vriendelik en behulpsaam met aanwysing en reëlings wat getref was, regtig ‘n plesier.
Branderkant 7 is die ideale verblyf vir ‘n vakansie by die see. Daar is ‘n strand om op te gaan stap op jou voorstoep, ‘n mooi see-uitsig vanaf die slaapkamers en toegerus met alles wat mens nodig het om dit soos ‘n tuiste weg vanaf die huis te laat voel. Ons sal vir seker weer kom kuier!
Die aparte toilet bly uithaak en die een in die badkamer raas redelik. Ons het ‘n probleem gehad met die warmwaterkraan in die bad. Die draaiknop het afgekom, maar gelukkig kon my man dit regmaak. Verder beslis ‘n plekkie om te kuier en rus.
Het die verblyf baie geniet pragtige uitsig met tuin en geriewe, kort ‘n bietjie TLC, sal verseker weer van die akkommodasie gebruik maak.
Ons 2 dames het elkeen ‘n gerieflike kamer met ‘n see-uitsig gehad. Die advertensie meld dat daar 2 badkamers is, wat nie so is nie. Een badkamer met ‘n stort binne in die bad. Die ander badkamer is net ‘n toilet. Die daaglikse skoonmaakdiens is nie bevredigend nie, indien dit meer mense sou wees. Die beddens was nie opgemaak nie en die bediende se prys vir skottelgoed is R25.00 per dag wat nie op die advertensie gemeld word nie. Daar word geen toiletpapier of skottelgoedseep voorsien nie. Dit het ons egter nie gepla nie aangesien ons gewoond is om skottelgoed te was en beddens op te maak. Ons het self toiletpapier en skottelgoedseep voorsien. Miskien kan hierdie net genoem word vir toekomstige vakansiegangers sodat hulle kan weet wat om saam te neem voordat hulle inklok. Die garage vir die motor was ‘n bonus. Ons het lekker gebly en Marc Owens was telefonies beskikbaar en bereid om ons te help indien ons probleme sou ondervind.
Marc het baie moeite gedoen om seker te maak ons is goed ingerig. Sal graag weer daar bly. Pluspunt dat dit veilig is en die is regtig net ‘n paar tree ver. Dankie Marc.
Verskriklik lekker gebly in die dubbelverdieping-eenheid. Die twee slaapkamers kyk uit oor die see en soggens kom begroet die dassies jou. Die leefarea was gemaklik en ruim en leefbaar en die groot tuin met braaigeriewe ook netjies. Die tuin maak dit moontlik vir ‘n kind/kinders om bal te skop en te beweeg as om net tussen mure “vas gevang te wees”. Die eenheid is letterlik by die “voordeur” uit, oor die grasperk en dan is jou tone in die seesand en dit is ‘n prag strand – ruim en oop. Jy kan lekker stap. Sekuriteit is goed. Die eienaar, Marc, was ook baie besorgd en het met als opgevolg. Dankie Marc! Branderkant 7 sal ons weer sien in die toekoms. Jou eenheid en diens is tops. Knapgedaan.
2 Ray Road Ramsgate Margate 4285 KwaZulu-Natal